Twee in Germiston doodgeskietFoto: ER24 Twee mans, albei in hul 30’s, is Woensdagoggend in Germiston doodgeskiet. Russel Meiring, woordvoerder van ER24, het gesê paramedici het omstreeks 6:40 op die toneel in Presidentstraat aangekom. ŉ Motor was halfpad op die sypaadjie en ŉ man is in die motor gevind terwyl nog ŉ man sowat 500 m op in die straat aangetref is. “Paramedici het albei mans ondersoek en gevind die man wat in die pad gelê het, is in die kop geskiet terwyl die man in die motor verskeie kere geskiet is.” Albei mans is op die toneel dood verklaar. Die presiese omstandighede rondom die voorval is nog nie duidelik nie en word ondersoek.